Vanden gedinghe dat geweest heeft inde banc voir meye
en scepen van loven tusschen katline boogarts aenleggersse
ter eend zijden en roelande vand beempde verweerde
ter ande om der betalingen van vii mudden rogs die
de voirs katline den voirs roelande yesch naevolgen
seken geloften bij hem huer voir scepen van hersselt
gedaen ho en voir hue conclusie dat hij huer die
opleggen soude oft d voie met hachten bedwongen
wordden en des geliefde hem tvonisse dop de voirs
roelant hem vantweerden bekinde de gelofte gedaen
te hebben mair hij pnteerde te bewijsen dat hij die
wel en dueghdelijc hadde betailt concludende soe
verre hij dat conde gedoen dat hij d aenspraken
ongehouden soude zijn des hem oic geliefde tvonisse
Tot welken thoene de voirs roelat gewesen zijnde
is hij des geheelijc volcome dopde voirs katlijne
altricende en pcende seyde al mocht hij enich
coren hebben gegeven datt dat niet en was in
betalinge vander geluften huer gedaen mair was
dat op seken erfpacht die hij huer sculdich was
hoffen mits dien dat dien thaen huer gheen
ontstade doen en soude de voirs roelant zijne
thoon salvende heeft gepnteert zijne eedt dat
hij de betalinge bij hem gethoet gedaen heeft
in betalingen der voirs geloften en niet opden
erfpacht psistende mits dien elc der voirs
ptien in huer conclusien hebben de heen scepen
van loven ter manissen smeyers gewesen
voir een vonisse Soe verre de voirs roelat
den eedt doet soe hij dien gepnteert heeft
als dat hij de voirs betalinge opde gelofte
gedaen heeft en niet opden erfpacht dat hij
daenspraken ongehouden sal zijn en heeft de
voirs aenleggersse dentynden gebreck vande